**Etapa 1 Componenta A**

**Doar pentru consumatorii vulnerabili de energie care nu dețin niciunul dintre cele două sisteme:**

* instalarea de noi sisteme de panouri fotovoltaice (cu o capacitate netă de cel puțin 3 kW) și
* instalarea de sisteme de stocare a energiei electrice (cu o capacitate utilizabilă de stocare a energiei  electrice de cel puțin 5 kW).

**Valoare VOUCHER: 5.000 euro sistem +5000 eur baterii**

Ministerul Investițiilor și Proiectelor Europene (MIPE), pune la dispoziția GUEE-urilor si Autorităților Publice Locale în vederea informării grupului țintă - *Solicitanți și Beneficiari finali*.

**Criterii de eligibilitate:**

* Beneficiarul final este persoană fizică cu domiciliul în România, iar **adresa de domiciliu precizată în Cartea de identitate corespunde cu adresa clădirii rezidențiale unifamiliale**  obiect al proiectului
* Beneficiarul final se regăsește pe Lista persoanelor vulnerabile, preluată de către MIPE, în baza datelor colectate și existente la nivel național de către Programul Operațional Ajutorarea Persoanelor Dezavantajate (POAD)
* Locul de implementare a proiectului este situat în raza administrativă a județului în care GUEE a realizat verificarea prealabilă
* Beneficiarul final deține dreptul de proprietate privată asupra imobilului (teren și / sau clădire), la momentul depunerii cererii de finanțare.
* În plus, imobilul (clădire și teren) este liber de orice sarcini sau interdicţii ce afectează implementarea proiectului
* Imobilul nu face obiectul unor litigii având ca obiect dreptul invocat de către solicitant pentru realizarea proiectului, aflate în curs de soluţionare la instanţele judecătoreşti, vreunei revendicări potrivit unei legi speciale sau dreptului comun sau al unei proceduri de expropriere pentru cauză de utilitate publică;
* În cazul în care imobilul (teren și/sau clădire) este deținut în coproprietate de mai multe persoane, sunt îndeplinite condițiile:
  + Beneficiarul final, consumator vulnerabil de energie / persoana fizică, minim 50% din suprafața utilă a clădirii și, de asemenea, minim 50% din suprafața terenului.
  + Beneficiarul final și ceilalți proprietari își dau acordul cu privire la implementarea proiectului (conform contractului comercial dintre Solicitant și consumator vulnerabil de energie)
* În cazul în care sistemele de panouri fotovoltaice sunt amplasate pe teren, beneficiarul final trebuie să demonstreze proprietatea pentru întregul imobil (clădire rezidențială unifamilială și teren aferent)
* Clădirea nu este clasată/în curs de clasare ca monument istoric aflată în patrimoniul UNESCO, în patrimoniul cultural național, în patrimoniul cultural local din mediul urban și rural.
* Clădirea NU este inclusă pe lista patrimoniului cultural mondial (Hotărârea Guvernului nr.493/2004 pentru aprobarea Metodologiei privind monitorizarea monumentelor istorice înscrise în Lista patrimoniului mondial, anexa A), lista patrimoniului cultural naţional sau lista patrimoniului cultural local din mediul urban și rural (Ordinul nr. 2828 din 24 decembrie 2015, emis de ministrul culturii, pentru modificarea anexei nr. 1 la Ordinul ministrului culturii şi cultelor nr. 2.314/2004 privind aprobarea Listei monumentelor istorice, actualizată, şi a Listei monumentelor istorice dispărute, cu modificările ulterioare).
* Clădirea nu este amplasată într-o zonă de protecție a monumentelor istorice și/sau în zone construite protejate aprobate conform legii

|  |  |
| --- | --- |
| **Voucher per tip de activitate eligibilă** | **Valoare voucher (Euro)-Etapa I - componenta A** |
| Voucher sistem de panouri fotovoltaice | 5.000 |
| Voucher sistem de stocare a energiei electrice | 5.000 |
| **Total valoare vouchere pentru un proiect ce include un singur imobil** | **10.000** |

**Documente necesare pentru constituirea dosarului BENEFICIARULUI FINAL (toate scanate in format PDF):**

1. **Document de identitate valabil**
2. **Documente privind dreptul proprietate**

* **extras de carte funciară** emis de autoritățile competente pe numele beneficiarului final (consumator vulnerabil de energie), cu maxim 60 de zile calendaristice înainte de data depunerii dosarului Beneficiarului final la GUEE, **sau**
* Orice alt document eliberat de către autoritatea publică locală (APL) exemplu: Extras de rol fiscal, din care să reiasă dreptul de proprietate și cota de proprietate aferentă, emis cu maxim 60 de zile calendaristice înainte de data depunerii dosarului Beneficiarului final la GUEE.

1. **Verificare cladire – monument istoric**

**Pentru Etapa I, Componenta A –** Personalul GUEE se va asigura ca imobilul nu este in patrimonial UNESCO

1. **Contractul comercial între consumatorul vulnerabil de energie / consumator, în calitate de beneficiar final și solicitant**
2. **Orice alte documente care se consideră a fi necesare pentru demonstrarea criteriilor de eligibilitate**